Храм „Света Троица“ се намира в ловешкия квартал „Хармането“. Създаден е като малък квартален храм през 1868 г. По време на освобождението на Ловеч от османско владичество получава повреди и щети. Възстановителните работи под покравителството и участието на подполковник Арнолд Ремлинген са през 1879-1883 г. От 1892 г. в продължение на седем години храма е пристроен и се превръща в катедрален за Ловчанския митрополит.